Anhor arigʻi
Anhor yoki Anhor arigʻi (Anhor kanali, 1917-yil oktyabr inqilobigacha boʻlgan manbalarda Angor nomi ham uchraydi) – Toshkent va Toshkent viloyatidagi ariq (kanal), Boʻzsuv kanalining tarmogʻi. Anhorning boshlanishi hisoblangan nuqtaga qarab (Kichik halqa yoʻli janubi yoki Oʻzbekiston shoh koʻchasi janubi) ham chap, ham oʻng shoxobcha hisoblanishi mumkin. Uzunligi taxminan 23 kilometr, sugʻoriladigan maydoni 5000 gektarga yaqin. Oʻrtacha suv sarfi 10,5 m³/s.